Lankasteris

Lankasteris () – miestas Jungtinėje Karalystėje, šiaurės vakarų Anglijoje, Lankaširo grafystėje, prie Lūno upės, 11 km nuo jo žiočių Airijos jūroje. Plentai į Prestoną, Kendalą, netoliese praeina greitkelis M6, yra geležinkelio stotis. Veikia universitetas.

Lankasteryje yra ~XII a. pilis su donžonu ir XV a. vartais, XV a. Šv. Marijos bažnyčia, neogotikinė Šv. Petro katalikų katedra (1859 m.), XVIII a. pab. rotušė (dabar – muziejus), XX a. pr. Viljamsono parkas su Eštono paminklu.

Istorija 

Vietovė minima nuo 1086 m., jos pavadinimas Loncastre reiškia „Lūno pilis“. Nuo 1193 m. gavo miesto statusą, tapo Lankasterių giminės sostine. XVIII a. Lankasteris buvo svarbus uostas, bet vėliau jo reikšmė menko, nes buvo nepasiekiamas jūriniais laivais.

Galerija

Anglijos miestai
Lankašyro gyvenvietės